title: Директива на Съвета от 11 декември 1986 година за прилагане принципа на равното третиране на мъжете и жените, които извършващи дейности в качеството на самостоятелно заети лица, включително и в сектора на земеделието, както и за закрила на самостоятелно заетите жени по време на бременност и майчинство

text:
Важна правна забележка

|

31986L0613

Официален вестник n° L 359 , 19/12/1986 стр. 0056 - 0058 специално финландско издание: глава 6 том 2 стр. 0133  специално шведско издание: глава 6 том 2 стр. 0133  специално чешко издание глава 05 том 01 стр. 330  - 332 специално испанско издание глава 05 том 01 стр. 330  - 332 специално унгарско издание глава 05 том 01 стр. 330  - 332 специално литвийско издание глава 05 том 01 стр. 330  - 332 LV.ES глава 05 том 01 стр. 330  - 332 MT.ES глава 05 том 01 стр. 330  - 332 PL.ES глава 05 том 01 стр. 330  - 332 SK.ES глава 05 том 01 стр. 330  - 332 специално словенско издание глава 05 том 01 стр. 330  - 332

		19861211Директива на Съветаот 11 декември 1986 годиназа прилагане принципа на равното третиране на мъжете и жените, които извършващи дейности в качеството на самостоятелно заети лица, включително и в сектора на земеделието, както и за закрила на самостоятелно заетите жени по време на бременност и майчинство(86/613/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално членове 100 и 235 от него,като взе предвид предложението на Комисията [1],като взе предвид становището на Асамблеята [2],като взе предвид становището на Икономическия и социален комитет [3],като има предвид, че в своята Резолюция от 12 юли 1982 г. за насърчаване на равните възможности на жените [4], Съветът одобри общите цели на Съобщението на Комисията, отнасящо се до новата Програма за действие на Общността за насърчаване на равните възможности на жените (1982 - 1985 г.) и изрази волята си за прилагане на подходящи мерки за постигането на тези цели;като има предвид, че действие 5 от горепосочената програма засяга прилагането на принципа на равно третиране на самостоятелно заетите жени, включително и тези, които работят в сектора на земеделието;като има предвид, че прилагането на принципа за равно заплащане на мъжете и жените, изложен в член 119 от Договора, съставлява неразделна част от изграждането и функционирането на Общия пазар;като има предвид, че на 10 февруари 1975 г. Съветът прие Директива 75/117/ЕИО за сближаване на законодателството на държавите-членки относно прилагането на принципа за равно заплащане на мъжете и жените [5];като има предвид, че що се отнася до другите аспекти на равното третиране на мъжете и жените, на 9 февруари 1976 година Съветът прие Директива 76/207/ЕИО относно прилагането на принципа на равно третиране на мъжете и жените, по отношение на достъпа до заетост, професионалната квалификация и развитие и условията на труд [6], и на 19 декември 1978 г. прие Директива 79/7/ЕИО относно постепенното прилагане на принципа на равно третиране на мъжете и жените в сферата на социалното осигуряване [7];като има предвид, че що се отнася до лицата, които извършват в качеството на самостоятелно заети лица дейност, в която са заети и техните съпрузи, прилагането на принципа на равно третиране следва да се осъществява чрез приемането на подробни разпоредби, които да отговарят на специфичните случаи на тези хора;като има предвид, че продължават да съществуват различия между държавите-членки в тази област; като има предвид, че следователно е необходимо да се сближат националните законодателства, с оглед прилагането на принципа на равно третиране;като има предвид, че в някои отношения Договорът не предоставя необходимите правомощия за извършване на конкретни действия;като има предвид, че прилагането на принципа на равно третиране не накърнява разпоредбите относно защитата на жените по време на бременност и майчинство,ПРИЕ НАСТОЯЩАТА ДИРЕКТИВА:РАЗДЕЛ IЦели и приложно полеЧлен 1Целта на настоящата директива е да осигури в съответствие със следващите разпоредби прилагането в държавите-членки на принципа на равно третиране на мъжете и жените, които извършват дейност в качеството на самостоятелно заети лица или допринасят за извършването на подобна дейност, по отношение на аспектите, които не са покрити от Директиви 76/207/ЕИО и 79/7/ЕИО.Член 2Настоящата директива обхваща:а) самостоятелно заетите лица, тоест всички лица, които развиват доходоносна дейност за своя сметка в съответствие с условията, предвидени в националното законодателство, включително и земеделските работници и лицата, упражняващи свободни професии;б) техните съпрузи, които не са нито работници или служители, нито съдружници, а редовно и в съответствие с условията на националното законодателство, участват в дейностите на самостоятелно заетото лице, като изпълняват същите или помощни задачи.Член 3За целите на настоящата директива, принципът на равно третиране означава, че не се допуска каквато и да е дискриминация, основана на пола, пряко или непряко, в частност чрез позоваване на брачното или семейно положение.РАЗДЕЛ IIРавно третиране на самостоятелно заетите мъже и жени - положение на съпрузите, които нямат професионален статут на самостоятелно заети лица - защита по време на бременност и майчинство на самостоятелно заетите жени или на съпругите на самостоятелно заетите мъжеЧлен 4По отношение на самостоятелно заетите лица, държавите-членки предприемат необходимите мерки за гарантиране отмяната на всички разпоредби, които противоречат на принципа на равно третиране, формулиран в Директива 7б/207/ЕИО, и по-специално по отношение на създаването, оборудването и разширяването на предприятие или на започването или разширяването на каквато и да е друга форма на дейност, която се извършва в качеството на самостоятелно заето лице, включително и по отношение на финансовите облаги.Член 5Без да се засягат специфичните условия за достъп до определени дейности, които еднакво се прилагат и към двата пола, държавите-членки предприемат необходимите мерки за гарантиране на това, условията за създаване на търговско дружество от съпрузи да не са с по-ограничителен характер от условията за създаване на търговско дружество между лица, които не са в брачна връзка.Член 6Когато в дадена държава-членка съществува контрибутивна система за социално осигуряване на самостоятелно заетите лица, то тази държава-членка предприема необходимите мерки, за да могат съпрузите, цитирани в член 2, буква б), които не са защитени от схемата за социално осигуряване на самостоятелно заетите лица, да се включат доброволно в контрибутивната система за социално осигуряване.Член 7Държавите-членки следва да проучат при какви условия може да се насърчава признаването на труда на съпрузите, цитирани в член 2, буква б) и, в резултат на това проучване, да обмислят и всички подходящи инициативи за насърчаване на това признаване.Член 8Държавите-членки следва да проучат дали и при какви условия самостоятелно заетите жени и съпругите на самостоятелно заетите мъже могат по време на прекъсването на професионалната си дейност поради бременност или майчинство:- да имат достъп до услуги, осигуряващи временното им заместване, или до съществуващите национални социални услуги, или- да имат право на парични обезщетения в рамките на схемата за социално осигуряване или на каквато и да е друга система за социална закрила.РАЗДЕЛ IIIОбщи и заключителни разпоредбиЧлен 9Държавите-членки въвеждат в националните си законодателства необходимите мерки, за да дадат възможност на всички лица, които смятат, че са ощетени поради неприлагането на принципа на равно третиране при извършването на дейност като самостоятелно заети лица, да предявят своите претенции по съдебен ред, след евентуалното сезиране на други компетентни органи.Член 10Държавите-членки следят за това мерките, предприети в съответствие с прилагането на настоящата директива, както и разпоредбите, които са вече в сила в тази област, да бъдат предоставени на вниманието на органите, представляващи самостоятелно заетите лица, и на центровете за професионална квалификация.Член 11Съветът ще преразгледа настоящата директива, по предложение на Комисията, преди 1 юли 1993 г.Член 121. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 30 юни 1989 г.Ако, обаче, дадена държава-членка трябва да промени законодателството си относно съпружеските права и задължения с цел да се съобрази с член 5 от настоящата директива, то датата, на която тази държава-членка трябва да постигне съответствие с член 5, е 30 юни 1991 г.2. Държавите-членки незабавно информират Комисията за мерките, предприети в съответствие с прилагането на настоящата директива.Член 13Държавите-членки предоставят на Комисията, но не по-късно от 30 юни 1991 г., цялата необходима информация, с цел да ѝ дадат възможност да изготви доклад относно прилагането на настоящата директива, който да внесе в Съвета.Член 14Адресати на настоящата директива са държавите-членки.Съставено в Брюксел на 11 декември 1986 година.За СъветаПредседателA. Clarke[1] ОВ C 113, 27.4.1984 г., стр. 4.[2] ОВ C 172, 2.7.1984 г., стр. 90.[3] ОВ C 343, 24.12.1984 г., стр. 1.[4] ОВ C 186, 21.7.1982 г., стр. 3.[5] ОВ L 45, 19.2.1975 г., стр. 19.[6] ОВ L 39, 14.2.1975 г., стр. 40.[7] ОВ L 6, 10.1.1979 г., стр. 24.--------------------------------------------------


title: Директива 2002/37/ЕО на Комисията от 3 май 2002 година за изменение на Директива 91/414/ЕИО на Съвета с цел включване на етофумезат като активно веществотекст от значение за ЕИП.

text:
Важна правна забележка

|

32002L0037

Официален вестник n° L 117 , 04/05/2002 стр. 0010 - 0012 специално чешко издание глава 3 том 35 стр. 450  - 452 специално испанско издание глава 3 том 35 стр. 450  - 452 специално унгарско издание глава 3 том 35 стр. 450  - 452 специално литвийско издание глава 3 том 35 стр. 450  - 452 LV.ES глава 3 том 35 стр. 450  - 452 MT.ES глава 3 том 35 стр. 450  - 452 PL.ES глава 3 том 35 стр. 450  - 452 SK.ES глава 3 том 35 стр. 450  - 452 специално словенско издание глава 3 том 35 стр. 450  - 452

		20020503Директива 2002/37/ЕО на Комисиятаот 3 май 2002 годиназа изменение на Директива 91/414/ЕИО на Съвета с цел включване на етофумезат като активно вещество(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], последно изменена с Директива 2002/18/ЕО на Комисията [2], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО относно пускането на пазара на продукти за растителна защита [3], последно изменена с Регламент (ЕО) № 2266/2000 [4], предвижда приемането на списък с активни вещества в продукти за растителна защита, които следва да бъдат оценени с оглед на възможното им включване в приложение I към Директива 91/414/ЕИО. Този списък се съдържа в Регламент (ЕО) № 933/94 на Комисията от 27 април 1994 г. относно съставяне на списъка с активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) № 3600/92 [5], последно изменен с Регламент (ЕО) № 2230/95 [6], и включва етофумезат.(2) Въздействията на етофумезата върху човешкото здраве и околната среда са били оценени в съответствие с разпоредбите на Регламент (ЕИО) № 3600/92 относно обхвата на употреби, предложени от нотификаторите. По силата на Регламент (ЕО) № 933/94, последно изменен с Регламент (ЕО) № 491/95 [7], Швеция беше определена за докладваща държава-членка. На 2 октомври 1998 г. Швеция представи на Комисията съответните доклади за оценка и препоръки в съответствие с член 7, параграф 1, буква в) от Регламент (ЕИО) № 3600/92.(3) Този доклад за оценка е бил разгледан от държавите-членки и Комисията в рамките на Постоянния комитет по хранителната верига и здравето на животните. Преглеждането приключи на 26 февруари 2002 г. под формата на доклад на Комисията за преглед на етофумезат.(4) Прегледът не разкри неизяснени въпроси или притеснения, които биха наложили консултиране с Научния комитет по растенията.(5) Извършените различни анализи показват, че съдържащите етофумезат продукти за растителна защита, по принцип могат да удовлетворят изискванията, предвидени в член 5, параграф 1, букви а) и б) от Директива 91/414/ЕИО, и по-специално, що се отнася до изследваните употреби, разяснени в доклада за прегледа на Комисията. Следователно е уместно етофумезатът да бъде включен в приложение I към настоящата директива, за да се осигури възможността във всички държави-членки отпускането на разрешения за продукти за растителна защита, съдържащи етофумезат, да бъде организирано в съответствие с разпоредбите на Директива 91/414/ЕИО.(6) Докладът за преглед се изисква за правилното прилагане от държавите-членки на няколко части от уеднаквените принципи, определени в Директива 91/414/ЕИО. Уместно е следователно да се предвиди окончателните варианти на докладите за преглед, освен поверителната информация, да бъдат държани на разположение или предоставяни на разположение от държавите-членки за справка от всички заинтересовани страни. Ако се окаже необходима актуализацията на даден доклад за преглед, за да бъдат взети предвид научното и техническо развитие, условията за включване на съответното вещество в приложение I към Директива 91/414/ЕИО също трябва да бъдат изменени в съответствие с посочената директива.(7) Преди включването на дадено активно вещество в приложение I държавите-членки и заинтересованите страни следва да имат на разположение разумен срок, през който да могат да предприемат необходимите подготвителни мерки.(8) След включването следва да бъде предоставен разумен срок на държавите-членки за прилагането на разпоредбите на Директива 91/414/ЕИО, отнасящи се до продуктите за растителна защита, съдържащи етофумезат, и по-специално за преразглеждането на съществуващите разрешения в съответствие с разпоредбите на Директива 91/414/ЕИО, така че да се отговори на изискванията, отнасящи се до етофумезата, изложени в приложение I към Директива 91/414/ЕИО. Следва да бъде предвиден един по-дълъг срок за представянето на пълно досие за всеки продукт за растителна защита, отговарящ на изискванията на приложения II и III към Директива 91/414/ЕИО, и за преоценката на този продукт в съответствие с уеднаквените принципи, изложени в Директива 91/414/ЕИО.(9) Директива 91/414/ЕИО следва да бъде съответно изменена.(10) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя в съответствие с приложението към настоящата директива.Член 2Държавите-членки държат на разположение доклада за преглед на етофумезата, освен поверителната информация по смисъла на член 14 от Директива 91/414/ЕИО, за справка от всички заинтересовани лица или им го предоставят при изрично поискване.Член 3Държавите-членки приемат и публикуват не по-късно от 31 август 2003 г. законовите, подзаконовите и административните разпоредби, необходими за да се съобразят с настоящата директива. Те незабавно информират Комисията за това.Те прилагат тези разпоредби, считано от 1 септември 2003 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 41. Държавите-членки преразглеждат предоставеното разрешение за всеки продукт за растителна защита, съдържащ етофумезат, за да се гарантира, че изискванията, отнасящи се до етофумезата, изложени в приложение I от Директива 91/414/ЕИО, са спазени. При необходимост те изменят или отнемат разрешението в съответствие с Директива 91/414/ЕИО преди 1 септември 2003 г.2. Всеки продукт за растителна защита, съдържащ етофумезат, било като единствено активно вещество или като едно от повече активни вещества, всички от които са включени до 1 март 2003 г. в приложение I към Директива 91/414/ЕО, подлежи на преоценка от държавите-членки в съответствие с уеднаквените принципи, изложени в приложение VI към Директива 91/414/ЕИО, въз основа на досие, отговарящо на изискванията на приложение III към нея. Въз основа на тази оценка те определят дали продуктът отговаря на условията, изложени в член 4, параграф 1, букви б), в), г) и д) от Директива 91/414/ЕИО. Ако е необходимо и не по-късно от 28 февруари 2007 г., те изменят или отнемат даденото за всеки съответен продукт за растителна защита разрешение.Член 5Настоящата директива влиза в сила на 1 март 2003 г.Член 6Адресати на настоящата директива са държавите-членки.Съставено в Брюксел на 3 май 2002 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1.[2] ОВ L 55, 26.2.2002 г., стр. 29.[3] ОВ L 366, 15.12.1992 г., стр. 10.[4] ОВ L 259, 13.10.2000 г., стр. 27.[5] ОВ L 107, 28.4.1994 г., стр. 8.[6] ОВ L 225, 22.9.1995 г., стр. 1.[7] ОВ L 49, 4.3.1995 г., стр. 50.--------------------------------------------------20020503ПРИЛОЖЕНИЕСледният ред се добавя в края на таблицата в приложение I:Номер | Общо име, идентификационни номера | Наименование по IUPAC | Чистота [1] | Влизане в сила | Изтичане на вписването | Специфични разпоредби |"29 | Етофумезат CAS № 26225-79-6 CIPAC № 223 | (±)-2-етокси-2,3-дихидро-3,3-диметилбензо-фуран-5-илметансулфонат | 960 g/kg | 1 март 2003 г. | 28 февруари 2013 г. | Само употребата като хербицид може да бъде разрешена. За прилагане на уеднаквените принципи, предвидени в приложение VI, ще бъдат взети под внимание заключенията от доклада за преглед на етофумезата, и по-специално приложения I и II от него, така както са финализирани на 26 февруари 2002 г. от Постоянния комитет по хранителната верига и здравето на животните. В това отношение е важно държавите-членки да обърнат особено внимателние към опазването на подпочвените води, когато активното вещество се използва в уязвими от гледна точка на състоянието на почвите и на климата райони и да прилагат мерки, целящи смекчаване на рисковете, когато е подходящо. |[1] Допълнителни данни за идентичност и спецификация на активното вещество са дадени в доклада за преглед."--------------------------------------------------


title: Директива 92/2/ЕИО на Комисията от 13 януари 1992 година за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека

text:
               13/ 11

               BG

               Официален вестник на Европейския съюз

               6

         31992L0002

               L 034/30

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 92/2/ЕИО НА КОМИСИЯТА

   от 13 януари 1992 година
   за определяне на процедура за вземане на проби и за единен метод на Общността за анализ при официалния контрол на температурата на бързо замразени храни, предназначени за консумация от човека
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Директива 89/108/ЕИО на Съвета от 21 декември 1988 г. за сближаване на законодателствата на държавите-членки относно бързо замразените храни, предназначени за консумация от човека (1), и по-специално член 11 от нея,
   като има предвид, че трябва да се контролира температурата на бързо замразените храни;
   като има предвид, че държавите-членки могат да използват и други научно доказани методи, доколкото това не възпрепятства свободното движение на бързо замразени храни и не нарушава правилата за конкуренция;
   като има предвид, че след проверка на показанията за температура на въздуха в съответствие с процедурите, предвидени в Директива 92/1/ЕИО на Комисията от 13 януари 1992 г. за наблюдение и контрол на температурата в превозни средства, складови помещения и хранилища за бързо замразени храни, предназначени за консумация от човека (2), като вземат предвид изискваните в член 5 от Директива 89/108/ЕИО температури и при наличие на основателни съмнения, държавите-членки могат да пристъпят към деструктивно изпитание;
   като има предвид, че проверката съответства на изискванията на Директива 89/397/ЕИО на Съвета от 14 юни 1989 г. относно официалния контрол на храните (3) и главно на членове 4 и 14 от нея;
   като има предвид, че предвидените в настоящата директива разпоредби са в съответствие със становището на Постоянния комитет по храните,
   ПРИЕ НАСТОЯЩАТА ДИРЕКТИВА:
   Член 1
   1.   Държавите-членки гарантират, че процедурата за вземане на проби и методът за анализ, които са необходими за официалната проверка на температурата на бързо замразени храни са в съответствие с разпоредбите, които са описани в приложения I и II към настоящата директива.
   2.   Все пак, описаният в приложение II към настоящата директива метод за анализ може да се използва само в случай, че проверката e събудила основателни съмнения по отношение на температурния праг, предвиден в Директива 89/108/ЕИО за сближаване на законодателствата на държавите-членки относно бързо замразените храни, предназначени за консумация от човека.
   Член 2
   Въвеждането на изискванията, предвидени в член 1, алинея 1 и приложения I и II, не изключва възможността държавите-членки да използват други научно доказани методи, при условие че това не възпрепятства свободното движение на бързо замразени храни, които са признати като съответстващи на нормативните изисквания по силата на метода, който е описан в приложение I към настоящата директива.
   Все пак, в случай на различия в резултатите, предимство имат резултатите, които са получени с помощта на методи на Общността.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 юли 1993 г.
   Те незабавно информират Комисията за това.
   2.   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Адресати на настоящата директива са държавите-членки.

      Съставено в Брюксел на 13 януари 1992 година.

            За Комисията

         Martin BANGEMANN

            Заместник-председател

      (1)  ОВ L 40, 11.2.1989 г., стр. 34.

      (2)  ОВ L 34, 11.2.1992 г., стр. 28.

      (3)  ОВ L 186, 30.6.1989 г., стр. 23.
   ПРИЛОЖЕНИЕ I
   ПРОЦЕДУРА ЗА ВЗЕМАНЕ НА ПРОБИ ОТ БЪРЗО ЗАМРАЗЕНИ ХРАНИ, ПРЕДНАЗНАЧЕНИ ЗА КОНСУМАЦИЯ ОТ ЧОВЕКА
   1.   Избор на опаковки за проверка
   Видът и количеството на избраните опаковки са такива, че температурата им да бъде представителна за най-топлите точки на проверяваната партида.
   1.1.   Хладилни камери
   Пробите се вземат от няколко критични точки в хладилната камера, например: в близост до вратите (горни и долни нива), в близост до центъра на хладилната камера (горни и долни нива) и в близост до мястото на въздушна циркулация на охладителя. Трябва да се взема под внимание срока за съхранение на всеки продукт (за стабилизиране на температурата).
   1.2.   Транспортиране

               а)

               при необходимост от избиране на проби по време на транспортиране:
               Избират се от горната и долната част на партидата, непосредствено до отварящия се кант на всяка врата или двойка врати.

               б)

               вземане на проби по време на разтоварване:
               Избират се четири проби от следните критични точки:

                           —

                           горната и долна част на партидата, непосредствено до отварящия се кант на вратите,

                           —

                           горните задни краища на партидата (във възможно най-далеч намираща се от охладителя точка)

                           —

                           централната част на партидата,

                           —

                           центъра на челната повърхност на партидата (възможно най-близо до охладителя),

                           —

                           горните и долни краища на челната повърхност на партидата (възможно най-близо до въздушната циркулация на охладителя).

         1.3.   Хладилни витрини в търговските обекти
   Трябва да се вземе проба за изпитване от три места, които са представителни за най-топлите точки в използваната хладилна витрина.
   ПРИЛОЖЕНИЕ II
   МЕТОД ЗА ИЗМЕРВАНЕ НА ТЕМПЕРАТУРАТА НА БЪРЗО ЗАМРАЗЕНИ ХРАНИ, ПРЕДНАЗНАЧЕНИ ЗА КОНСУМАЦИЯ ОТ ЧОВЕКА
   1.   Обхват
   Съгласно член 1, параграф 2, първо тире от Директива 89/108/ЕИО, след термична стабилизация във всички точки на продукта трябва да се поддържа постоянна температура от –18 °C или по-ниска с възможни краткотрайни по-високо температурни колебания, както е посочено в член 5 от директивата.
   2.   Принцип
   Измерването на температурата на бързо замразени храни се състои в прецизно отчитане на температурата на избрана в съответствие с приложение I проба с помощта на подходящо оборудване.
   3.   Определение за температура
   „Температура“ означава измерената на определено място температура посредством температурно чувствителната част на измервателния инструмент или уред.
   4.   Апаратура
   4.1.   Термометричен измервателен уред.
   4.2.   Инструменти за проникване в продукта.
   Използва се островърх метален инструмент, като лесно почистващи се шиш за лед, ръчен свредел или бургия.
   5.   Обща спецификация за инструментите за измерване на температурата
   Измервателните инструменти трябва да отговарят на следните изисквания:

               а)

               времето за реагиране трябва да достига 90 % от разликата между началното и крайното показание в рамките на 3 минути;

               б)

               инструментът трябва да бъде с точност от ± 0,5 °С в температурния диапазон от –20 °С до + 30 °С;

               в)

               точността на измерване не трябва да се променя с повече от 0,3 °С по време на работа в температурен диапазон на околната среда от –20 °С до + 30 °С;

               г)

               разделителната способност на инструментите за изобразяване на деленията трябва да бъде 0,1 °С;

               д)

               редовно трябва да се извършват периодични проверки на точността на инструмента;

               е)

               инструментът трябва да има актуално удостоверение за калибриране;

               ж)

               температурната сонда трябва да може лесно да се почиства;

               з)

               температурно чувствителната част на измервателния уред трябва да бъде така проектирана, че да осигурява добър термичен контакт с продукта;

               и)

               електрическото оборудване трябва да бъде защитено срещу нежелани ефекти, причинени от кондензация на влага.

         6.   Процедура за измерване
   6.1.   Предварително охлаждане на инструментите
   Преди измерване на температурата сондата и инструментът за проникване в продукта трябва да бъдат предварително охладени.
   Използваният метод за предварително охлаждане трябва да гарантира възможно най-близко изравняване на температура на двата инструмента с тази на продукта.
   6.2.   Подготовка на пробите за измерване на температурата
   Температурно-измервателните сонди обикновено не са предназначени за проникване в бързо замразен продукт. Затова е необходимо с помощта на предварително охладения инструмент за проникване да се направи отвор в продукта, в който да се вкара сондата. Диаметърът на отвора трябва тясно да съответства на този на сондата, а дълбочината му зависи от вида на продукта (както е описано в точка 6.3).
   6.3.   Измерване на температурата на продукта
   Подготвянето на пробата и измерването на нейната температура трябва да се извършва докато пробата се намира в избраната хладилна среда. Измерването се извършва, както следва:

               а)

               ако размерите на продукта позволяват това, предварително охладената сонда се вкарва на дълбочина 2,5 mm от повърхността на продукта;

               б)

               когато е невъзможно да се извърши посоченото в буква а), сондата трябва да се вкара на минимална дълбочина от повърхността равна на 3 до 4 пъти диаметъра на сондата.

               в)

               поради размера или състава си някои храни (напр. зелен грах) не могат да бъдат пробити с цел измерване на вътрешната им температура. В такива случаи вътрешната температура на хранителната опаковка се определя чрез вкарване на подходяща предварително охладена сонда с остър връх до центъра на пакета, за да се измери температурата на въздуха, който в контакт с хранителния продукт.

               г)

               посочената температурата се отчита след достигане на стабилна стойност.


title: Директива 2002/4/EО на Комисията от 30 януари 2002 година относно регистрацията на предприятия за отглеждане на кокошки носачки, предмет на Директива 1999/74/EО на Съвета

text:
Важна правна забележка

|

32002L0004

Официален вестник n° L 030 , 31/01/2002 стр. 0044 - 0046 специално чешко издание глава 3 том 35 стр. 117  - 119 специално испанско издание глава 3 том 35 стр. 117  - 119 специално унгарско издание глава 3 том 35 стр. 117  - 119 специално литвийско издание глава 3 том 35 стр. 117  - 119 LV.ES глава 3 том 35 стр. 117  - 119 MT.ES глава 3 том 35 стр. 117  - 119 PL.ES глава 3 том 35 стр. 117  - 119 SK.ES глава 3 том 35 стр. 117  - 119 специално словенско издание глава 3 том 35 стр. 117  - 119

		20020130Директива 2002/4/EО на Комисиятаот 30 януари 2002 годинаотносно регистрацията на предприятия за отглеждане на кокошки носачки, предмет на Директива 1999/74/EО на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 1999/74/EО на Съвета от 19 юли 1999 г. относно установяване на минимални изисквания за защитата на кокошки носачки [1], и по-специално член 7 от нея,като има предвид, че:(1) Директива 1999/74/EО определя специални изисквания за защита на кокошки носачки в различни системи на отглеждане и позволява на държавите-членки да изберат най-подходящата система или системи.(2) Член 7 от Директива 1999/74/EО изисква всяко предприятие, попадащо в обхвата на посочената директива, да бъде регистрирано от компетентните органи на държавата-членка и да му бъде даден отличителен номер, който да осигурява проследяване на яйца, пуснати на пазара за човешка консумация.(3) Регламент (ЕИО) № 1907/90 на Съвета от 26 юни 1990 г. относно определени стандарти за търговията с яйца [2], последно изменен с Регламент (EО) № 5/2001 [3], прави задължително поставянето на код върху яйцата, който да посочва отличителния номер на производителя и да позволява да се идентифицира методът на отглеждане.(4) Методите на отглеждане са определени с Регламент (EИО) № 1274/91 на Комисията от 15 май 1991 г. относно въвеждане на подробни правила за прилагане на Регламент (EИО) № 1907/90 относно някои стандарти за търговията с яйца [4], последно изменен с Регламент (EО) № 1651/2001 [5], както и с Регламент (EИО) № 2092/91 на Съвета от 24 юни 1991 г. относно биологичното производство на селскостопански продукти и означенията за такова производство на селскостопански продукти и храни [6], последно изменен с Регламент (EО) № 2491/2001 на Комисията [7], що се отнася за биологичното производство.(5) Регистрация на предприятията под отличителни номера е условие за проследяване на яйцата, пуснати на пазара за човешка консумация.(6) Мерките, предвидени в настоящата директива, са в съответствие със становището на Постоянния ветеринарен комитет,ПРИЕ НАСТОЯЩАТА ДИРЕКТИВА:Член 11. Държавите-членки:а) създават система за регистриране на всяко място за производство (наричано по-долу "предприятие"), попадащо в обхвата на Директива 1999/74/EО и определят отличителен номер към него съгласно приложението към настоящата директива;б) гарантират, че за всяко такова предприятие поне информацията, представена в точка 1 от приложението, е предоставена на компетентните органи на държавата-членка, до дата, определена от държавата-членка; тази дата следва да е такава, че да позволява достатъчно време за регистрация на тези предприятия съгласно буква в);в) гарантират, че всяко предприятие, за което е предоставена исканата информация до датата, определена съгласно буква б), е регистрирано и му е предоставен отличителен номер до 31 май 2003 г.2. Държавите-членки гарантират, че от 1 юни 2003 г.:а) нито едно предприятие, за което информацията, искана по параграф 1, буква б), не е била предоставена до датата, определена в него, не може да продължи да бъде използвано; иб) нито едно ново предприятие не може да се използва до приключване на регистрацията и преди получаване на отличителния номер.3. Държавите-членки са длъжни да гарантират, че регистърът на предприятия, създаден по параграф 1, е достъпен за компетентните органи на държавата-членка за целите на проследяване на яйцата, пуснати на пазара за човешка консумация.4. Държавите-членки гарантират, че промени по отношение на регистрирани данни се съобщават на компетентните органи незабавно и регистърът се обновява веднага след като се получи такава информация.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива до 31 март 2003 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден след публикуването ѝ в Официален вестник на Европейските общности.Член 4Адресати на настоящата директива са държавите-членки.Съставено в Брюксел на 30 януари 2002 година.За КомисиятаDavid ByrneЧлен на Комисията[1] ОВ L 203, 3.8.1999 г., стр. 53.[2] ОВ L 173, 6.7.1990 г., стр. 5.[3] ОВ L 2, 5.1.2001 г., стр. 1.[4] ОВ L 121, 16.5.1991 г., стр. 11.[5] ОВ L 220, 15.8.2001 г., стр. 5.[6] ОВ L 198, 22.7.1991 г., стр. 1.[7] ОВ L 337, 20.12.2001 г., стр. 9.--------------------------------------------------20020130ПРИЛОЖЕНИЕОпределенията от член 2 от Директива 1999/74/EО се прилагат, когато е целесъобразно.1. ДАННИ, НЕОБХОДИМИ ЗА РЕГИСТРАЦИЯЗа всяко предприятие се въвеждат поне следните данни:- предприятие:- наименование на предприятието,- адрес,- физическо лице, отговорно за кокошките носачки (наричано по-долу "надзорник"):- име,- адрес,- регистрационен/ни номер/а на друго/и предприятие/я, включено/и и в обхвата на Директива 1999/74/EО, управлявано/и или притежавано/и от надзорника,- собственик на предприятието, ако е различен от надзорника:- име,- адрес,- регистрационен/ни номер/а на друго/и предприятие/я, включено/и и в обхвата на Директива 1999/74/EО,, притежавано/и или управлявано/и от собственика,- допълнителна информация за предприятието:- методи на отглеждане съгласно определенията, посочени в точка 2.1,- максимален капацитет на предприятието по брой птици, налични в един и същи момент; ако се използват различни методи на отглеждане, допълнително максималният брой птици, налични в един и същи момент за метод на отглеждане.2. ОТЛИЧИТЕЛЕН НОМЕРОтличителният номер състои от цифра, посочваща метода на отглеждане, посочен в съответствие с точка 2.1, следван от кода на държавата-членка съгласно точка 2.2 и идентификационния номер, определен от държавата-членка, в която се намира предприятието.2.1. Код за метода на отглежданеМетодите на отглеждане съгласно определенията от Регламент (EИО) № 1274/91, както е изменен, използвани в предприятието, следва да се посочат от следния код:1. | Свободно отглеждане на открито |2. | Плевня |3. | Клетки |Методът на отглеждане, използван в предприятия, произвеждащи при условията, определени в Регламент (EИО) № 2092/91, следва да се обозначи с:0 | Биологично производство. |2.2. Код за държавата-членка по регистрацияAT | Австрия |BE | Белгия |DE | Германия |DK | Дания |ES | Испания |FI | Финландия |FR | Франция |GR | Гърция |IE | Ирландия |IT | Италия |LU | Люксембург |NL | Нидерландия |PT | Португалия |SE | Швеция |UK | Обединеното Кралство |2.3. Идентификация на предприятиятаВсяка държава-членка въвежда система, с която се дава уникален номер на всяко предприятие, което следва да бъде регистрирано, който номер може да се използва също и за цели, различни от тези по директивата, при условие че е гарантирана идентификацията на предприятието.Държавите-членки могат да добавят други елементи в идентификационния номер, що се отнася до идентификацията на единични стада, отглеждани в отделни сгради на дадено предприятие.--------------------------------------------------


title: Директива на Съвета от 10 декември 1982 година за изменение на Директива 78/170/EИО относно производителността на топлинни генератори за отопление на помещения и за производство на топла вода в нови или съществуващи непромишлени сгради и за топлоизолацията и разпределението на топла вода за домакински нужди в нови непромишлени сгради

text:
Важна правна забележка

|

31982L0885

Официален вестник n° L 378 , 31/12/1982 стр. 0019 - 0023 специално испанско издание: глава 12 том 4 стр. 0088  специално португалско издание глава 12 том 4 стр. 0088  специално финландско издание: глава 12 том 2 стр. 0060  специално шведско издание: глава 12 том 2 стр. 0060  специално чешко издание глава 12 том 01 стр. 132  - 136 специално испанско издание глава 12 том 01 стр. 132  - 136 специално унгарско издание глава 12 том 01 стр. 132  - 136 специално литвийско издание глава 12 том 01 стр. 132  - 136 LV.ES глава 12 том 01 стр. 132  - 136 MT.ES глава 12 том 01 стр. 132  - 136 PL.ES глава 12 том 01 стр. 132  - 136 SK.ES глава 12 том 01 стр. 132  - 136 специално словенско издание глава 12 том 01 стр. 132  - 136

		19821210Директива на Съветаот 10 декември 1982 годиназа изменение на Директива 78/170/EИО относно производителността на топлинни генератори за отопление на помещения и за производство на топла вода в нови или съществуващи непромишлени сгради и за топлоизолацията и разпределението на топла вода за домакински нужди в нови непромишлени сгради(82/885/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 103 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че Директива 78/170/EИО [3] предвижда задължение за държавите-членки да предприемат всички мерки, необходими да се гарантира, че всички нови топлинни генератори за отопление на помещения и/или за производство на вода за битови нужди в нови или съществуващи непромишлени сгради отговарят на изискванията за определена минимална производителност;като има предвид, че посочената директива предвижда спазването на изискванията за определена минимална производителност да се гарантира чрез проверка на генератора по време на производството или монтирането му;като има предвид, че освен това за топлинните генератори, които подлежат на проверка при монтажа им, се предвижда загубите на енергия да не превишават определените от държавите-членки нива;като има предвид, че независимо от това се предвижда тези уреди, които не могат да бъдат изпитани по време на производството им, да бъдат обект на последващо предложение след провеждането на съответно техническо проучване;като има предвид, че след провеждане на това проучване следва да се приемат съответните мерки по отношение на посочените топлинни генератори;като има предвид, че тези изследвания водят до предвиждането на известен период от време между монтажа на генератор, който не е било възможно да бъде изпитан във фазата на производството му, и изпитването му на място при инсталирането му;като има предвид освен това, че въз основа на тези изследвания бе създаден практически наръчник, в който се посочва поетапният ред за оценка на място на производителността на работещ с течни или газообразни горива топлинен генератор, който подлежи на проверка във връзка с монтажа му;като има предвид вследствие на това, че е подходящо проверката на въпросните генератори да се извършва в съответствие с посочения наръчник, който представлява минимална обща основа в цялата Европейска общност; като има предвид, че разпоредбите на наръчника не се прилагат за топлинните генератори, използващи твърди горива;като има предвид, че е целесъобразно да се създаде възможност за лесен контрол на спазването на правилата за проверка във връзка с монтажа чрез поставяне на указателна табелка, аналогична на тази, предвидена за топлинните генератори, които се подлагат на проверка по време на производството им; като има предвид, че тази табелка ще може да се заменя от протокола от проверката; като има предвид, че в случай на неспазване на изискванията за производителност или при загуби на енергия този протокол ще бъде изпращан на компетентния административен орган;като има предвид, че мерките, приети с оглед прилагането на настоящата директива, трябва да включват и мерки, приети за сближаване на законодателствата на държавите-членки в уредените от нея области, и че те трябва да имат за цел улесняване на действията за хармонизация или стандартизация, които са или ще бъдат предприети в тези области на общностно или международно равнище;като има предвид, че поради това Директива 78/170/EИО следва да бъде изменена,ПРИЕ НАСТОЯЩАТА ДИРЕКТИВА:Член 1Директива 78/170/EИО се изменя, както следва:1. В член 1, параграф 1, първата алинея се добавят думите "обосновани икономически" след "изисквания за минимална производителност";2. в член 1, параграф 1 четвъртата алинея се заменя със следния текст:"Изключват се топлинни генератори с електрически нагревател, термопомпи и свързвания с отдалечена топлофикационна мрежа";3. в член 1, параграф 1 последната алинея се заличава;4. в член 1 се добавят следните параграфи:"3а. Топлинните генератори, подлежащи на проверка при монтажа, при които не са спазени изискванията за минимална производителност, са предмет на решение на компетентния административен орган, който може да нареди дори изваждането му от употреба; спазването на тези изисквания се удостоверява с указателна табелка, която съдържа поне сведенията, посочени в параграф 3, с изключение на последното тире, което се отнася за потреблението на топлинна мощност на генератора.Посочването на максималната температура на топлоносителя, която е предвидена в петото тире, може да се пропусне, ако температурата е посочена в друг документ.Контролният орган е длъжен да представи на ползвателя протокол от проверката съгласно предвидения от държавата-членка образец; в протокола следва да са посочени по-специално сведенията, които трябва да са включени в указателната табелка, предвидена в алинея първа; този протокол може да замества табелката.Когато протоколът от проверката показва, че топлинният генератор не отговаря на изискванията за минимална производителност, контролният орган изпраща един екземпляр от въпросния протокол на компетентния административен орган. За всеки топлинен генератор, който идва от друга държава-членка, компетентният административен орган по мястото на проверката, предава, със съгласието на собственика, екземпляр от протокола на доставчика по негова молба.3б. Проверката на топлинните генератори при монтажа им се извършва съгласно разпоредбите на практическия наръчник, приложен към настоящата директива. Тези разпоредби представляват минималната обща основа на процедурата за проверка в цялата Европейска общност. Те могат да бъдат допълнени, но не и да бъдат отменени или да влязат в противоречие с разпоредби, приети от държавите-членки. Тези указания не се прилагат нито за топлинни генератори на твърдо гориво, нито за кондензационни котли.";5. В член 1, параграф 4 се заменя със следния текст:"4. За топлинни генератори, които подлежат на проверка при монтажа, държавите-членки могат да определят максимални нива на загуби на енергия, съгласно точка 3.1 от практическия наръчник, вместо изисквания за минимална производителност.В този случай се прилагат параграфи 3а и 3б."Член 2Директива 78/170/EИО се допълва от приложението към настоящата директива.Член 3Държавите-членки приемат мерки във връзка с проверката на топлинни генератори при монтажа им не по-късно от осемнадесет месеца след нотификацията на настоящата директива.Член 4Адресати на настоящата директива са държавите-членки.Съставено в Брюксел на 10 декември 1982 година.За СъветаПредседателG. Fenger Møller[1] ОВ C 175, 14.7.1980 г., стр. 12.[2] ОВ C 300, 18.11.1980 г., стр. 6.[3] ОВ L 52, 23.2.1978 г., стр. 32.--------------------------------------------------19821210ПРИЛОЖЕНИЕПРАКТИЧЕСКИ НАРЪЧНИК ЗА ПРОВЕРКА НА ПРОИЗВОДИТЕЛНОСТТА ПРИ МОНТАЖ НА ТОПЛИНЕН ГЕНЕРАТОР НА ТЕЧНИ ИЛИ ГАЗООБРАЗНИ ГОРИВА, ИЗПОЛЗВАН В НЕПРОМИШЛЕНА СГРАДА ЗА ОТОПЛЕНИЕ НА ПОМЕЩЕНИЯ И/ИЛИ ЗА ПРОИЗВОДСТВО НА ВОДА ЗА БИТОВИ НУЖДИПРОЦЕДУРА ЗА ИЗПИТВАНЕ И ЗА ОПРЕДЕЛЯНЕ НА ЗАГУБИТЕ1. ОБЩИ ПОЛОЖЕНИЯ1.1. Когато топлинният генератор може да използва различни видове горива (течни или газообразни), изпитването ще бъде осъществено с гориво от всеки вид, съответстващо на спецификациите на конструктора, и налично в момента на изпитването.1.2. Димоотводът трябва да има отвор, който да позволява вкарването на измервателни сонди и вземането на проби от димните газове.1.3. Точността на всяко измерване трябва да бъде такава, че да позволи да се постигне общата точност на резултатите, определена от държавите-членки.1.4. Изпитването ще се осъществи в разумен срок и за предпочитане при номиналния топлинен дебит на генератора. В случай, че това е невъзможно, ще се използва възможно най-близкото натоварване. Ако генераторът е предвиден да работи при две или няколко натоварвания, може също така да се извърши едно изпитване при намалено натоварване по искане на държавите-членки. Използваните натоварвания ще се оценяват по изпитани методики.1.5. Независимо дали е определена по пряк или непряк метод, производителността ще се отчита в проценти въз основа на по-ниската или по-висока топлинна стойност на горивото, впръсквано в горелката при натоварване, оценено както е посочено в точка 1.4.2. ИЗПИТВАТЕЛНИ УСЛОВИЯ2.1. Подготовка на генератора2.1.1. Задължение на потребителя е, с помощта евентуално на конструктора и/или специалиста, извършващ монтажа, преди изпитването да извърши почистване, регулиране и подготовка за работа на генератора, каквито той сметне за необходими. Компетентните административни органи могат да направят почистването задължително.2.1.2. Ще се проверява херметичността на генератора и на връзката му с димоотвода.2.2. Идентифициране на генератора2.2.1. Преди изпитването контролният орган, наричан по-нататък "орган", регистрира всички данни, необходими за идентификацията на генератора, и поне характеристиките или спецификациите на генератора, които са посочени на указателната табелка, например, и/или на указанията за монтаж и експлоатация, предадени на потребителя и отнасящи се до производителя, производството, годината на производство, както и до калоричността.2.2.2. Органът е длъжен да провери дали са изпълнени необходимите условия, за да се гарантира, че по време на изпитването няма да възникнат смущения, които могат да поставят под съмнение валидността му. За целта той трябва по-конкретно да изиска от потребителя да представи удостоверения или да изтъкне други доказателства, за да удостовери, че проверките за безопасност, разпоредени за котелното отделение и помещение, действително са извършени. Това условие може да се смята за изпълнено в държавите-членки, където генератор не може да бъде монтиран и пуснат в експлоатация без предварителни проверки за безопасност. Ако такъв контрол не е задължителен според националното законодателство, органът има право да изиска разумно уверение, че ще може да осъществи изпитването при безопасни условия.Когато горните условия не са изпълнени, органът може да откаже да извърши изпитването; в такъв случай той изготвя протокол ad hoc.2.3. Предварителна работа2.3.1. Преди изпитването органът може да проведе предварителна работа, с цел да контролира и да пренастрои функционирането на специално монтираните измервателни уреди за целите на контрола. Органът има задължението да се увери, че всички измервания отговарят на изискваната точност. Ако в частност му се налага да ползва някои измервателни прибори, които са част от обичайното оборудване на съоръжението, той трябва да провери дали отговарят на изискваните условия за точност и надеждност.2.3.2. Задължение на потребителя е, с помощта на конструктора и/или специалиста, извършващ монтажа, упълномощени за тази цел от собственика на генератора, да извърши евентуално необходимите последни настройки на генератора и да даде всички допълнителни разяснения за различните указания, така че да се създадат оптимални условия на изпитване.2.4. Изпитване2.4.1. Действията по изпитването са единствено от компетентността на органа.2.4.2. Изпитването се осъществява в постоянен режим, с поддържане на постоянни дебити на горивото и на въздуха за горене.2.4.3. По време на изпитването органът осъществява предвидените в точка 3 задължителни измервания и евентуално незадължителните измервания, предвидени в точка 4. Той изготвя протокол съгласно точка 5.3. ОПРЕДЕЛЯНЕ НА ЗАГУБИТЕ, ДЪЛЖАЩИ СЕ НА ГАЗОВЕ3.1. Измерване на загубите чрез топлосъдържаниеКогато производителността се определя по непряк метод, органът има право да мери обемния процент на въглеродния двуокис или на кислорода, съдържащ се в димните газове.След това се използва формула, която освен разликата в температурите на димните газове и на поддържащия горенето въздух включва и съответни константни величини. Формулата и постоянните величини трябва да са публикувани от държавата-членка, под чиято юрисдикция се намира органът или да бъдат определени в съответен стандарт.При липса на официални правила или на стандарт загубите чрез топлосъдържание могат да се изчислят от състава и калоричността на горивото, както и от стойността на излишъка на въздух, като се използват таблици, които дават специфичната топлина на горивните газове като таблиците, приети от Дванадесетия световен конгрес за природния газ. (doc. IGU/E/17/73).Предвидените по-горе условия не се отнасят до кондензационни котли.3.2. Измерване на непрозрачността на димните газовеОрганът осъществява това измерване, когато генераторът използва течно гориво или втечнен природен газ, впръскван под формата на течност; измерването се осъществява посредством подходящ прибор; резултатът се изразява с конвенционален индекс за абсолютно черно тяло (цифрите са от 0 до 9).4. ДРУГИ (НЕЗАДЪЛЖИТЕЛНИ) ПРОВЕРКИ4.1. Следи от въглеродни окисиОрганът може да е упълномощен да проучи дали димните газове от генератора не съдържат въглероден окис до степен, която би могла да постави под съмнение достоверността на резултатите от измерването, осъществено по реда на точка 3.1. по-горе.4.2. Загуби на топлоотдаване чрез стените на генератораВ държавите-членки, където не съществуват нито нормативни разпоредби, нито технически правила или други разпоредби по този въпрос, органът може да е упълномощен да изчисли загубите на топлоотдаване, дължащи се на стените, въз основа на стойности, подадени от конструктора и/или въз основа на температурите на повърхността, установени по време на изпитването.5. ПРОТОКОЛ ОТ ИЗПИТВАНЕТОСлед изпитването органът изготвя протокол по предвидения от държавата-членка образец, който съдържа основните характеристики на генератора, извършените измервания, формулата, използвана за изчисляване на загубите и на производителността на топлинния генератор.--------------------------------------------------